
Comunicat de presă

Inspectoratul Școlar Județean Vâlcea, în parteneriat cu Shopping City Râmnicu Vâlcea, organizează vineri, 4 aprilie 2025 cea de a III-a ediție a Târgului Educațional adresat elevilor din ultimii ani de liceu. Scopul acestui eveniment este prezentarea ofertei educaționale a Universităților pentru anul universitar 2025-2026. În cadrul evenimentului ne dorim să oferim informații cu privire la orientarea și consilierea elevilor în vederea alegerii viitoarei facultăți. Sunt așteptați să participe elevii claselor a XI-a și a XII-a de la liceele din Rm. Vâlcea, Băbeni, Bălcești, Berbești, Brezoi, Călimănești, Drăgașani, Horezu și Măciuca. 

           Târgul Educațional pentru Universități  se va desfășura în parcarea și în incinta Shopping City Rm. Vâlcea (Str. Ferdinand, nr. 38 A, Rm. Vâlcea).


Deschiderea oficială va avea loc la ora 10:00, iar accesul este liber. 

Fiecare instituție de învățământ superior va  avea un stand amenajat în parcarea Shopping City Rm. Vâlcea și va beneficia de un spațiu în interior. Și-au anunțat prezența la eveniment următoarele universități:

· Universitatea din Bucureşti;

· Universitatea ”Transilvania” din Brașov;
· Universitatea de Ştiinţe Agronomice și Medicină Veterinară din Bucureşti;

· Academia de Studii Economice din București;

· Universitatea Româno-Americană din București;

· Universitatea American Hotel Academy din Brașov;
· Universitatea din Craiova;

· Universitatea de Ştiinţe Agricole și Medicină Veterinară din Cluj-Napoca;
· Universitatea Tehnică ”Gheorghe Asachi” din Iaşi;

· Universitatea din Petroşani;

· Universitatea Petrol-Gaze din Ploieşti;

· Universitatea ”Lucian Blaga” din Sibiu;

· Școala Militară de Subofițeri de Jandarmi ”Grigore Alexandru Ghica” Drăgășani;
· Universitatea ”Valahia” din Târgovişte;

· Universitatea ”Constantin Brâncuşi” din Târgu Jiu;

· Universitatea de Medicină și Farmacie ”Victor Babeș” din Timișoara;
· Universitatea Politehnica Timişoara;
· Universitatea de Medicină, Farmacie, Științe și Tehnologie ”George Emil Palade” din Târgu Mureș;

· Universitatea 1 Decembrie 1918 din Alba Iulia;

· Universitatea ”Constantin Brâncoveanu”- Centrul Universitar  Râmnicu Vâlcea;

· Universitatea Națională de Știință și Tehnologie Politehnica București -Facultatea de Ingineria Sistemelor Biotehnice;
· Universitatea Politehnica București - Centrul Universitar Pitești.

